จีเอฟพีทีขายโรงงานกำกำไร110ล้าน
บริษัท จีเอฟพีที (GFPT) ขายโรงงานแปรรูปปรุงสุกที่ใช้แล้วบางส่วนตามบัตรส่งเสริม การลงทุนบีโอไอ และให้เช่าพื้นที่โรงงานผลิตบางส่วนของโรงงานแปรรูปให้กับบริษัท แมคคีย์ ฟู้ด เซอร์วิสเซส (ประเทศไทย)ในราคารวม 390 ล้านบาท&nbsp;
6 ก.ค. 2553

บริษัท จีเอฟพีที (GFPT) ขายโรงงานแปรรูปปรุงสุกที่ใช้แล้วบางส่วนตามบัตรส่งเสริม การลงทุนบีโอไอ และให้เช่าพื้นที่โรงงานผลิตบางส่วนของโรงงานแปรรูปให้กับบริษัท แมคคีย์ ฟู้ด เซอร์วิสเซส (ประเทศไทย)ในราคารวม 390 ล้านบาท 
นายแพทย์อนันต์ ศิริมงคลเกษม   ประธานกรรมการบริหาร  กล่าวว่าคณะกรรมการบริษัทอนุมัติให้ขายทรัพย์สินดังกล่าว ในราคา 390 ล้านบาท สูงกว่ามูลค่าทางบัญชีที่ 280 ล้านบาท ณ วันที่ 31 มี.ค.2553 ทำให้เกิดกำไรทางบัญชี 110 ล้านบาท  สำหรับผลประโยชน์ที่คาดว่าบริษัทจะได้รับ นอกจากผลตอบแทน 390 ล้านบาทแล้ว  GFPT จะได้รับผลประโยชน์ทั้งทางตรงและทางอ้อมอื่น ๆ อีก   เช่นเมื่อแมคคีย์ ฟู้ดในฐานะผู้ขายหลักในระบบเครือข่ายการสั่งซื้อสินค้าของกลุ่ม McDonald's Asia-Pacific   สามารถเพิ่มกำลังการผลิตได้ ก็จะสามารถรองรับคำสั่งซื้อที่เพิ่มขึ้นของลูกค้ากลุ่ม McDonald's ได้ ซึ่งน่าจะทำให้ GFPT มียอดขายสินค้าเนื้อไก่สดให้แก่ แมคคีย์ ฟู้ด เพิ่มขึ้นประมาณปีละ 6,000 ตัน    นอกจากนี้บริษัทยังมีรายได้อื่นๆ เพิ่มขึ้นจากการให้บริการตรวจเชื้อจุลินทรีย์ในสินค้าของแมคคีย์ ฟู้ด ที่ผลิตเพิ่มขึ้นจากโรงงาน และ ให้เช่าพื้นที่ห้องเย็นเพื่อใช้เก็บสินค้าเพื่อการส่งออก นอกจากนี้บริษัท ซึ่งร่วมทุนในแมคคีย์ ฟู้ดฯก็จะมีส่วนแบ่งกำไรจากเงินลงทุนเพิ่มขึ้นตามกำไรสุทธิที่เพิ่มขึ้นของแมคคีย์ ฟู้ด
สำหรับบริษัทแมคคีย์ ฟุ้ดฯเป็นการร่วมทุนระหว่าง บริษัทฯ กับ บริษัท คีย์สโตน ฟู้ด คอร์ปอเรชั่น (ประเทศอเมริกา) และให้เช่าโรงงานที่จังหวัดสมุทรปราการ นาน 20 ปี